als_Latn dik_Latn lmo_Latn
Tema: Poezi Për Mërgimin
Lumi Qan Ne Vetmi
Dera në shtegun e bjeshkës
Rrethuar me ferra e gjarpërinj
Lepujt tremben nga një dhelpër
Ujku trim e i lirë zbret ngadalë
Te porta e bjeshkës me çelësa në dhëmbë
Hap portën dhe bëhet padron i saj
Tremben lepujt dhe zogjtë
Në sifonin e mbrëmjes
Egërsirat bashkohen të gëzuara
Varrezat ndezin dritat e mbrëmjes
Me fosforin e kuq të kryqeve
Gurgullima e lumit
Kthehet në melodi ritmike
Në gjumin e përjetshëm të kohës
Pranë portës së mbyllur të bjeshkës
Mollën e gris malli te Shtegu i Dashit
Te drumi i Krasniqes troku i kalit s’ndihet
Lumi qanë në vetmi
Për mungesën e njerëzve
Që ikën ... ikin … e ikin ...
- Poezia u dërgua nga Zef Mulaj -
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn tso_Latn